Sign in / Join .st0{fill:#34437F;} .st1{fill:#878787;} Friday, November 5, 2021 ikteb hawn… Fittex Organizzat taħriġ mill-MMF għas-sewwieqa żgħażagħ Minn Oliver Attard November 4, 2021 Oliver Attard Ġurnalist Sportiv / Motorsports Bejn il-Ġimgħa 29 u l-Ħadd 31, il-Malta Motorsport Federation (MMF) organizzat Programm ta' Taħriġ għas Sewwieqa Żgħażagħ b'kollaborazzjoni mal-Federazzjoni Internazzjonali tal-Karozzi (FIA). Dan il-programm kellu l-għan li jippromwovi għarfien tas-sewwieqa fost il-kompetituri żgħażagħ tal-isport tal-karozzi u jiffaċilita l-iżvilupp tas-sewwieqa żgħażagħ Maltin. Tlieta u erbgħin sewwieq entużjast pparteċipaw f'dan it-taħriġ mogħti minn 6 għalliema professjonali tal-FIA u t-timijiet tagħhom. Imad Lahoud, President tal-Kummissjoni FIA Hill Climb u Koordinatur taż-Żona tal-Lvant Nofsani tal-FIA. Simon Fitchett huwa F1 Performance Coach, Sports Athlete Mental Trainer b'aktar minn 20 Sena ta' esperjenza ma' sewwieqa bħal David Coulthard, Sergio Perez, u timijiet bħal Redbull racing, Mclaren, u oħrajn. Jonathon Cox, Ex Sewwieq tat-Tlielaq tal-Formula Ford, għalliem tal-iskola tas-sewqan ta' Silverstone, Manager għal Nissan GT Academy, u Prinċipal tat-Tim ta' Sena Mercedes AMG Petronas Esports, fejn rebaħ il-Kampjonat tas-Sewwieq u t-Timijiet fost oħrajn. Shahan Sarkisian, Sewwieq tal-Formula Renault, u Sewwieq tal GT4. Said Zacca, Kap tal-Kummissjoni tal Karting. Edward Beschir, Koordinatur tal-Programmi ta' Żvilupp tas-Sewwieqa Żgħażagħ u l-Motorsports. Kemm Imad Lahoud kif ukoll Simon Fitchett qalu, "Aħna mistagħġbin bil-livell li sibna f'Malta, u ħafna mis-sewwieqa żgħażagħ għandhom il-kwalità meħtieġa biex isegwu karriera professjonali tas-sewqan fl-isport tal-karozzi." Is-Segretarju Eżekuttiv tal-MMF Joseph Grech ikkoordina l-attività f'isem il-Federazzjoni. Artiklu preċedenti Aktar minn €18-il miljun f'multi mill-ERA f'10 snin Artiklu li jmiss Spiżjar ta' 81 sena akkużat li kien jagħti mediċini bla riċetta għal favuri sesswali